Udgivet den 26. februar 2016 | af PLUS
Det danske mode brand STUDIO – der laver tøj i størrelse 36-54 – søger i samarbejde med PLUS living deres næste model.
Er det noget for dig? Og er du sådan ca. str 42?
Kunne du tænke dig at prøve at være model?
Og har du udtryk og kropsmål, der passer til STUDIO’s profil?
Så har du nu muligheden for at deltage i …tja en konkurrence er det vel næppe, og så alligevel…for der er kun en af alle jer, der sender billeder og info til bedømmelse, som MÅSKE ender med at være deres model.
Der er mulighed for at være med i et mindre foto-shoot i slutningen af april – og går det fint, kan der komme flere og større shoots efterfølgende.
For at komme i betragtning, skal du være en skøn kurvet kvinde/pige med en udstråling, der går igennem linsen og ud til den modebevidste kvinde på den anden side ..ud til hende der vil inspireres af dig i de skønne kollektioner fra STUDIO.
Du skal have mål, der ca. svarer til en str.42
Højde ca. 174 – 180 cm
Bryst: +/- 100 cm
Talje: +/- 86 cm
Hofte: +/- 110 cm
For at deltage skal du enten sende en mail til os på info@plusliving.dk eller skrive herunder i kommentarfeltet. Vi skal vide følgende:
a. hvorfor du gerne vil være model
b. om dine mål passer til ovenstående… (du skal ikke i første omgang skrive dine mål.
c. din mailadresse
Efterfølgende får du direkte instruktioner i din mail boks om hvor du skal sende billeder og yderligere information hen.
Lad os høre fra dig hurtigst muligt.
Dit endelige materiale skal være fremsendt til bedømmelse senest 20.april
* PLUSliving er ikke involveret i vurdering af modeller eller efterfølgende aftaler, vi fungerer kun som formidler af “konkurrencen”.
STUDIO og en evt. vinder aftaler vilkår, forløb og muligheder indbyrdes.
Tags: mode i store størrelser, plus living, plus size model, plus-size mode, studio, studio clothing
2 svar til Er du STUDIO’s nye model?
Lotte Ann Engemann says:
27. februar 2016 at 08:36
1) at være plusmodel, har været en drøm der har spøgt i maven flere gange siden jeg for 6-8 år siden tabte mig fra str 52-54 til str nuværende 42. Jeg ved hvor svært det kan være at klæde sig når man er en stor pige for har været alle størrelser igennem. Selv nu køber jeg jævnligt, især bukser, i plus mærker fordi pasformen bedre tillader at man har til “gården og gaden”
Vil gerne inspirere andre til at elske deres kurvede krop ved at vise hvordan mode også i store størrelser kan være smart, sexet og forrygende.
2) vil mene at jeg matcher på både højde og mål, og bruger en str 42
5. marts 2016 at 08:19
Jeg kunne super godt tænke mig at være model. Har været til et par shoots og indtil nu kun fået positiv feedback. Jeg elsker mode og har selv haft en butik med plus size tøj. Jeg ved hvor meget et godt billede betyder for salg af tøjet. Jeg har det ekstra glimt i øjnene.